b"\n_START_ARTICLE_\nBangko sa Pagpapaunlad ng Aprika\n_START_PARAGRAPH_\nAng Bangko sa Pagpapaunlad ng Aprika (AfDB) (Inggles: African Development Bank; Pranses: Banque Africaine de D\xc3\xa9veloppement) ay isang bangko sa pagpapaunlad na itinatag noong 1964 na ang layunin ay itaguyod ang kaunlarang pang-ekonomiya at panlipunan sa Aprika. Ito ay isang lipumpon ng bangkong ito, ang Pondong Pangkaunlaran ng Aprika (ADF), at ang Pondong Pangangalaga ng Nigerya (NTF). Sa loob ng mahigit sa apatnapung taon, ang AfDB ay nakapaggugol ng kabuuang $47.5 daplot mula sa mga 2,885 operasyon. Noong 2003, nahinuha ng bangko na may ranggo ng AAA mula sa malalaking ahensiya sa pananalapi na may puhunan ng $32.043 daplot. At saka, ito'y nakapagsadlak sa linaw ng pagkakabalangkas pagkalipas ng maraming taon para sa mga kababaihan, edukasyon at repormang pang-estruktura, at binabahagi ang kanyang tulong sa kusang lunas tulad ng katighawang pautang para sa mga Mahihirap na Bansang Di-Mautangan nang Lubos (HIDC's) at ang Bagong Pagsasama ukol sa Kaunlaran ng Aprika (NEPAD). Sa kasalukuyan, ito ay may 78 kasapi: mga 53 bansa mula sa Aprika at mga 25 bansang Amerikano, Europeo, at Asyano.\n_START_SECTION_\nGawain\n_START_PARAGRAPH_\nAng AfDB ay may apat na pangunahing gampanin. Ang una ay gumawa ng mga pautang at mga pamumuhunang pagkapantay ukol sa kagalingang pang-ekonomiya at panlipunan ng mga Bansang-Kasaping Panrehiyon (RMC). Pangalawa, ito'y magbibigay ng tulong teknikal ukol sa paghahanda at pagpapalaganap ng mga proyekto at mga programang pangkaunlaran. Pangatlo, ang AfDB ay magtataguyod ng pamumuhunan ng mga yamang pambayan at pansarili ukol sa mga layuning pangkaunlaran. At ang huli, ang AfDB ay tumutulong sa pakikipagtalastasan sa mga patakarang pangkaunlaran at mga plano ng mga Bansang-Kasaping Panrehiyon (RMC)._NEWLINE_Ang AfDB ay kinakailangang magbigay ng tanging pansin sa mga proyekto at programang pambansa at multinasyunal na nagtataguyod ng pagkakabuong panrehiyon.\n_START_SECTION_\nMga kasapi\n_START_PARAGRAPH_\nAng Pangkat ng Bangko sa Pagpapaunlad sa Aprika ay may dalawang ibang entitad: ang Pondong Pangkaunlaran ng Aprika (ADF) at ang Pondong Pangangalaga ng Nigerya (NTF)"